Határtalanul: Székely vendégsereg Sopronban
Tíz csíkszeredai diák és két kísérõtanár érkezett Sopronba a Fáy-iskola meghívására, a Határtalanul! pályázat jóvoltából. A látogatás közös újságkészítéssel is együtt járt.
A csíkszeredai Kájoni János Közgazdasági Szakközépiskola, valamint a soproni Fáy-szakközépiskola tíz-tíz diákja és két-két tanára látogatott el szerdán a Kisalföld szerkesztõségébe, nem véletlenül: elnyert pályázat révén közös újságot készítettek Fáydalom-Kájoni-sokk címmel. A vendégeknek Bódvai Ildikó szerkesztõségvezetõ részletezte a Kisalföld sokrétû tevékenységét, az újságkészítés mûhelytitkait, s bemutatta a lap kiadványait, könyveit.
A székely diákcsoport látogatásáról Egész Tamás, a Fáy-szakközépiskola tanára elmondta: a Bethlen Gábor Alapkezelõ Non-profit Zrt. által meghirdetett Határtalanul! pályázaton 2,3 millió forintot nyertek egy határon túli magyar szakközépiskolával történõ együttmûködés céljából. A támogatás felhasználásával közös diákújságíró-projektet valósítottak meg. A program keretében a soproni fáys diákok és tanáraik tavaly novemberi csíkszeredai látogatását viszonozza most a székely delegáció.
– Budapest gyönyörû város, de Sopron az ország legszebb városa, így készítettek fel bennünket az útra. Nem csalódtunk, csak sajnáljuk, hogy a Tûztoronyba a felállványozás miatt nem mehetünk fel – mondták a csíkszeredai kísérõtanárok, László Judit és Halmágyi Gabriella.
– A közös újságba én a fotózást vállaltam – mondta a csíkszeredai Gal Panna. – Szeretek fotózni, a diákrendezvényeken is aktívan kattogtatok. Ettõl függetlenül színésznõnek készülök.
– Az újság szerkesztésében és a cikkek írásában vettem részt – szólt a fáys diák, Kalmár Kitti. – A soproni érdekességeket és hagyományokat gyûjtöttem össze a „Tudtad-e?" rovat számára. Jó volt, hogy a csíkszeredai diáktársainkkal hasznos projekten dolgozhattunk együtt, s barátságok is kialakultak.